stanford-oval/wikipedia huggingface dataset:
קונסקיה
יהודי קונסקיה (צר')

התיעוד הראשון לישיבת יהודים בקונסקיה הוא מהמאה ה-16, ואלו תרמו חלק משמעותי לפיתוחה התעשייתי של העיר בסוף המאה ה-19 ובתחילת המאה ה-20.
בין מלחמות העולם נמנו בעיר כ-6,500 יהודים, מתוך כ-8,300 תושבים, והתקיימה בה פעילות של המפלגות היהודיות השונות, וכן פעילות של בתי ספר עבריים. בשנות השלושים של המאה ה-20 סבלו יהודי העיר מהתנכלויות אנטישמיות גוברות והולכות מצד שכניהם הפולנים.
יהודי קונסקיה (צר') > בשואה

עם כיבוש העיר בידי הגרמנים בספטמבר 1939, רצחו בו אלו עשרות יהודים, העלו באש בתי כנסת בה, ולקחו כבני ערובה כמה מנכבדי הקהילה בעיר להבטחת תשלום סכומי כופר. באביב 1940 רוכזו כ-7,500 יהודי העיר והפליטים היהודים שהגיעו אליה בגטו בן שני חלקים שהוקם בה, בו הועסקו בעבודות כפייה, חלקן במחנות עבודה בהרוביישוב.
עם הבאת יהודים נוספים מהסביבה לגטו שבעיר, בסתיו 1942 הגיע מספר יושביו לכ-10,000 יהודים. ב-3 בנובמבר 1942 שולחו כ-6,000 מהם למחנה ההשמדה טרבלינקה, וב-7 בנובמבר 1942 שולחו לטרבלינקה כ-3,000 יהודים נוספים מהגטו. כ-600 יהודים נרצחו בגטו במהלך אקציות אלה, ומספר יהודים שהצליחו להימלט מהגטו ליערות הסביבה נרצחו בידי פרטיזנים פולנים.
מספר יהודים מהגטו שהצליחו לחמוק מהאקציות, וכן יהודים נוספים מהסביבה, כ-800 איש, רוכזו לאחר מכן בצפיפות קשה ביותר במשק חקלאי בסביבת העיר, בו הועסקו בין היתר בפירוק בית העלמין היהודי בעיר. עד 7 בינואר 1943 גורשו כולם למחנות ולגטאות הסביבה, ומשם הועברו לאתרי ההשמדה.
תצלום של בית הכנסת של קונסקיה משנות ה-30 של המאה ה-20.
צבי זיו

| --- | --- |

 לידה:  10 במרץ 1950 (בן 74) תל אביב-יפו, ישראל 
 מדינה:  ישראל 
 פעילות בולטת:  מנכ"ל בנק הפועלים
 מקצוע:  איש עסקים
 
צבי זיו (נולד ב-10 במרץ 1950) הוא איש עסקים ישראלי, אשר שימש כמנכ"ל בנק הפועלים.
ביוגרפיה

זיו נולד בתל אביב בה הוא גר גם כיום, נשוי ואב לשניים.
זיו למד תואר ראשון בכלכלה באוניברסיטת תל אביב (סיום 1974) והמשיך לתואר שני במנהל עסקים באוניברסיטת תל אביב במקביל לעבודתו בבנק הפועלים (סיום 1978). ב-1994 השתתף זיו בקורס ניהול בכיר ב-London Business School.
קריירה בבנק הפועלים

זיו כיהן במשך 35 שנה במגוון תפקידים בבנק הפועלים בין השנים 1974–2009. עם סיום לימודי התואר הראשון זיו החל את עבודתו בבנק במחלקת לווים שנהפכה במהלך השנים לחטיבה העסקית של הבנק. עד שנת 1985 מלא תפקידים שונים בתחום האשראי ללקוחות החטיבה מתוכן שנתיים כעוזר אישי לריצ'רד ערמון משנה למנכ"ל וראש החטיבה.
בשנים 1985–1988 עבר ללונדון וכיהן כמנהל האשראי של בנק הפועלים באנגליה.
עם חזרתו של זיו מאנגליה, מונה למנהל מחלקת האשראי להתיישבות וחקלאות וניהל בין השאר, כנציג הבנק, את המשא ומתן על הסדר הקיבוצים הראשון, מול משרד האוצר ובנק לאומי. ההסכם נחתם בדצמבר 1989 על ידי שמעון פרס, אשר כיהן באותה התקופה כשר האוצר.
ב-1991 מונה זיו לראש האגף העסקי בחטיבה העסקית ובמסגרת זו השתתף בצוות שהוביל, יחד עם חברת הייעוץ מקינזי ושות', את השינוי המבני בבנק ממבנה על בסיס מוצרים למבנה על בסיס לקוחות.
ב־1995 מונה זיו למנכ"ל בנק הפועלים שווייץ ומלא את התפקיד עד 1998.
ב-1998 חזר זיו לישראל ומונה לסמנכ"ל, חבר הנהלה וראש האגף הקמעונאי וב-2000 מונה לראש החטיבה הקמעונאית. בחטיבה זו הוביל זיו מהלך אסטרטגי של ביסוס ניהול הלקוחות על הפעלת כלי מידע חדשניים לרבות כריית מידע מתוך מאגר הנתונים בבנק וניתוחו בעזרת Data Warehouse ותוכנות פילוח מידע מתקדמות.
באוגוסט 2003 מונה זיו למנכ"ל בנק הפועלים בעקבות פרישתו של מר אלי יונס מהתפקיד. זיו התפטר במרץ 2009 בעקבות חילוקי דעות מהותיים עם היו"ר דני דנקנר.
פעילות עסקית

מאז סיום עבודתו בבנק הפועלים עוסק זיו ביזום וייעוץ בתחום הפיננסי. בשנים 2010–2014 כיהן זיו כיו"ר דירקטוריון "TradAir", חברת סטארט-אפ שעוסקת בפיתוח כלים למסחר אלקטרוני בנכסים פיננסיים עבור בנקים וגופים מוסדיים.
בשנת 2010 התבקש זיו על ידי מר אריאל חסון, מנכ"ל Kardan N.V. להצטרף לדירקטוריון של בנק TBI Bank EAD שהיה בנק קטן כושל שנרכש על ידי הקבוצה בבולגריה. זיו כיהן בדירקטוריון עד 2016 ובמהלך תקופה זו הבנק הפך לבנק הרווחי בבולגריה ונמכר בסופו של דבר לקבוצת משקיעים ממזרח אירופה.
בשנים 2011–2013 שימש זיו כיועץ של הבנק העולמי בהודו בתחום מיקרופיננס ועסק בארגון מחדש של עסקי הבנק בתחום זה בדגש על היחסים עם הבנקים המקומיים שהיו מעורבים בתחום.
בשנת 2012 הצטרף זיו, על פי בקשת היו"ר והמנכ"ל ישראל איבצן, לוועד המנהל של "יקבי כרמל" על מנת להוביל מהלך של מכירת היקב שהיה בבעלות 120 משפחות המייסדים. המהלך הסתיים בהצלחה בשנת 2013 והיקב נמכר לקבוצה של משקיעים פרטיים.
בשנת 2013 זכה זיו יחד עם חברת הייעוץ טאסק במכרז של חברת החשמל להכנת תוכנית לבנית האיתנות הפיננסית של החברה צופה פני רפורמה. הפרויקט הסתיים בהצלחה אך הרפורמה עצמה נדחתה באותה עת על ידי שר האוצר יאיר לפיד ולא יצאה לפועל.
פעילות עסקית נוכחית

בשנת 2011 הצטרף זיו לדירקטוריון "גוליבר אנרג'י בע"מ, חברה ציבורית שעוסקת במיזמי אנרגיה.
בשנת 2016 זכה זיו, יחד עם אורי פז (לשעבר מנכ"ל בנק ירושלים) וחברת פנינסולה, במכרז של משרד הכלכלה להקמת קרן למתן הון צמיחה לעסקים בינוניים. השותפים הקימו את "פנינסולה קרן צמיחה לעסקים בינוניים" וגיסו 450 מיליון ש"ח בשוק ההון כאשר 25% מתוכם הם מימון מדינה. הקרן פועלת בהצלחה ותסיים את תקופת ההשקעה במרץ 2021. זיו הוא אחד מהשותפים המנהלים בקרן ויו"ר ועדת ההשקעות.
בשנת 2019 הצטרף זיו כאחד המייסדים לחברת "Silver Castle". החברה היא בית השקעות לנכסים דיגיטליים ועוסקת בכל ההיבטים הפיננסיים של נכסים אלו בדגש על פעילות שוק הון.
פעילות חברתית ציבורית

תפקידים קודמים שזיו מלא בתחום זה:
חבר דירקטוריון בקרן התזמורת הפילהרמונית
יושב ראש "מעלה - עסקים למען אחריות חברתית"
חבר ועד מנהל תיאטרון גשר
חבר ועד מנהל "מידות – שיקוף ודרוג מלכ"רים"
חבר ועד מנהל "YRF הקרן להתחדשות בחינוך"
חבר ועד מנהל אוניברסיטת תל אביב ויושב ראש ועדת התקציב
פעילות חברתית ציבורית > פעילות ציבורית נוכחית

יושב ראש דירקטוריון משותף Co-Impact – השותפות לקידום תעסוקת ערבים בסקטור העסקי (חל"ץ)
חבר ועד מנהל קרן דואליס להשקעות חברתיות (ע"ר)
יושב ראש דואליס יוזמה בע״מ (חל"ץ)
נשיא חבר הנאמנים "עולים ביחד - מנהיגות ומצוינות בתעסוקת ישראלים יוצאי אתיופיה" (ע"ר)
יושב ראש ועדת הביקורת – מוזיאון תל אביב לאמנות
יושב ראש הוועד המנהל - להקת המחול בת שבע (ע"ר)
צפרדע שור אפריקנית

| צפרדע שור אפריקנית |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
משפחה:: פיקסיספלידיים
סוג:: צפרדע שור
מין:: צפרדע שור אפריקנית
שם מדעי
 Pyxicephalus adspersus ‏טשודי, 1838

צפרדע שור אפריקנית (שם מדעי: Pyxicephalus adspersus) היא מין הצפרדע השנייה בגודלה בעולם לאחר צפרדע גוליית.
צפרדע שור אפריקנית גדולה מגיעה לאורך 23 סנטימטר ולמשקל 1.4 קילוגרם ואף ל-2 ק"ג אצל הזכרים. לעומת רוב חסרי הזנב, הנקבות קטנות יותר מהזכרים ומשקלן רק מחצית מהם. כולם בעלי פה גדול ויש בו שיניים חדות ומעוקלות.
הצפרדע חיה באגמים, ביצות ואדמות סוואנה לחות באנגולה, בוצוואנה, קניה, מלאווי, מוזמביק, נמיביה, דרום אפריקה, סווזילנד, טנזניה, זמביה, זימבבואה וככל הנראה גם ברפובליקה הדמוקרטית של קונגו.
אלו הם טורפים מרשימים שיאכלו כל חיה קטנה מהם ואינם ניזונים כלל מצמחים. טרפם בטבע הוא חרקים, עקרבים ועכבישים, עכברים, זוחלים שונים, ציפורים ודו-חיים אחרים והם אינם בוחלים בקניבליות, אפילו של צאצאיהם. פרט אחד בגן הזואולוגי של דרום אפריקה אכל 17 צאצאי קוברה בבת אחת.
צפרדעים אלה אגרסיביות ואחד משלושה סוגי הצפרדעים היכולים לגרום נשיכות חזקות וחמורות למטפליהם (יחד עם צפרדע הפקמן וצפרדעי Lepidobatrachus).
הם חיים בבדידות, למעט בעונת הרבייה, אז מתאספים עדרי צפרדעים זכרים ונקבות לבריכות המים והזכרים מקרקרים בחוזקה כדי למשוך נקבות. הם נלחמים ביריביהם באלימות וקופצים ופוערים לסתות זה מול זה עד שאחד נסוג. הנקבות המזדווגות מטילות 3,000–4,000 ביצים בקרקעית הבריכה, הבוקעים לראשנים גדולים הניזונים מצמחים, דגים וראשנים אחרים, והזכר נשאר לשמור עליהם מטורפים. בהמשך השנה הבריכה בה נמצאים הראשנים עלולה להתייבש, מה שיהרוג את כולם ולכן הזכר חופר תעלה לעבר בריכה סמוכה וגדולה יותר. למרות אחריותו של הזכר ודאגתו להם עד לבגרותם, בעת רעב הוא עשוי לאכול כמה מהם.
הערות שוליים

↑  צפרדע שור אפריקנית באתר הרשימה האדומה של IUCN
צוערי הצי 4

| --- | --- |
 בימוי:  סבטלנה דרוז'ינינה 
 תסריט:  סבטלנה דרוז'ינינה 
 שחקנים ראשיים:  כריסטינה אורבקאייטה (יקטרינה השנייה, קיסרית רוסיה) דמיטרי חראטיאן אלכסנדר דומוגארוב מיכאיל בויארסקי ניקיטה פרסניאקוב מיכאיל ממייב 
 מוזיקה:  ויקטור לבדב 
 צילום:  אנטולי מוקסיי 
 מדינה:  רוסיה רוסיה
 הקרנת בכורה:  2023
 סרט קודם:  צוערי הצי 3 
 סרט הבא:  צוערי הצי 5
 דף הסרט ב־IMDb
 
צוערי הצי 4 (ברוסית: Гардемарины — IV) הוא כינויו הנפוץ של צוערי הצי — 1787. שלום (ברוסית: Гардемарины – 1787. Мир), סרט רוסי, הרביעי בסדרת סרטים על צוערי צי רוסים מהמאה ה-18, בבימויה של סבטלנה דרוז'ינינה, שמשתפת פעולה עם איוואן קריבורוצ'קו כבמאי משנה. זהו הסרט הרביעי אחרי "צוערי הצי, קדימה!" (1988), "לחיי צוערי הצי! (1991) ו"צוערי הצי 3" (1992).
בדומה לקודמיו, הסרט הופק על ידי מוספילם לצד חברת ההפקות Sagittarius — D. בדומה לסרטים הקודמים גם עלילה זו מתמקדת בקיסרית המבקשת מצוערי הצי לבצע משימה חדשה למניעת מזימה בינלאומית נגד האימפריה.
הסרט מתוכנן לצאת לאקרנים ברוסיה בשנת 2022. צילומי סרט המשך בשם צוערי הצי — 1787. מלחמה (Гардемарины – 1787. Война) החלו במהלך מגפת הקורונה ברוסיה, אך הופסקו משלא התאפשר לערוך צילומים בחצי האי קרים בעקבות החמרה במצב התחלואה.
עלילה

רוסיה, 1787. ערב ההתקפה של האימפריה העות'מאנית על חצי האי קרים, לידי הקיסרית יקטרינה הגדולה מגיע מכתב אנונימי המבשר על איום הפלישה מדרום והפרת הגבולות, ואיום בכיבושה של קרים.
חרף הסכם קוצ'וק קאינרג'ה שעליו חתמה הקיסרית יקטרינה, שקשר לנצח את קרים עם רוסיה, אירופה ממשיכה לארוג תככים ומנסה לשבור את הברית בין רוסיה לחצי האי. המעצמות רוקמות מזימות חשאיות ולא בוחלות באמצעים כולל הפצת רכילות חסרת בושה, שמועות אפלות וכוזבות ושימש במניפולציות מלוכלכות עם בנה הממזר של הריבונית, שנשלח לאירופה - אלכסיי בוברינסקי, הידוע כמהמר נלהב. תככים אלו נוצלו בצורה חכמה על ידי נציגי מעצמות אירופה ובייחוד שבאלייה דה בריליה, שלמרות רום גילו לא שכח את הבושה שהמיטו עליו צוערי הצי, שכעת הוטלה עליהם המשימה לסייע לצבא הרוסי במלחמתו בעות'מאנים מדרום והם ייקחו חלק גם בקרב קינבורן.
שחקנים ודמויות

דמיטרי חראטיאן - אלכסיי קורסאק, קפטן
מיכאיל ממייב - הנסיך ניקיטה אולנייב
אלכסנדר דומוגארוב - פאבל גורין
אולגה משנייה - סופיה קורסאק, אשתו של אלכסיי
אנדריי לאפטב - שורקה, בנם של סופיה ואלכסיי קורסאק
מיכאיל בויארסקי - שבאלייה דה בריליה
כריסטינה אורבקאייטה - הקיסרית יקטרינה הגדולה
טטיאנה ליוטאייבה - אנסטסיה יאגוז'ינסקאיה
ניקה זדוריק - אלכסנדרה, בתה של אנסטסיה
ניקיטה פרסניאקוב - אלכסיי בוברינסקי, בנם מחוץ לנישואין של גריגורי אורלוב והקיסרית
אגניה דיקטובסקיטה - אלכסנדרה בלובה
פיודור גמאלייה - קפטן ג'וליאנו דה לומבארדי
אלכסנדר פונקראטוב-צ'ורני
אלכסנדר לזארב הבן
אנה סמיונוביץ'
אנסטסיה מאקייבה
רומן מדיאנוב
דין מחמאטדינוב
דימה בילאן
הפקה

צילומי הסרט החלו במאי 2019 בחצי האי קרים. הצילומים נערכו גם בסנקט פטרבורג ובפרבריה וכללו צילומים גם בפטרהוף, בצארסקויה סלו ובסבסטופול. צילומי הפנים והשלמות שונות נערכו במתחם האולפנים של מוספילם במוסקבה.
סרט המשך

במהלך מגפת הקורונה ברוסיה החלו צילומי "צוערי הצי 5" (שנקרא רשמית "צוערי הצי — 1787. מלחמה", "Гардемарины – 1787. Война") בחצי האי קרים, אך הופסקו בעקבות החמרת התחלואה.
הערות שוליים

1 2  Завершился 4 этап съёмок фильма Светланы Дружининой «Гардемарины-4»
↑  Гардемарины IV
↑  Съемки фильма «Гардемарины-4» стартовали в Крыму...
↑  В Крыму начались съемки фильма "Гардемарины-4"
↑  В Крыму начались съемки фильма «Гардемарины-4»
↑  Анна Семенович и Анастасия Макеева устроили импровизированную драку из-за юбки
↑  В Петергофе и Царском Селе прошел третий съемочный этап фильма Светланы Дружининой "Гардемарины-4"
↑  COVID отодвинул съемки новых "Гардемаринов" в Крыму
↑  COVID отодвинул съемки новых "Гардемаринов" в Крыму
| "צוערי הצי" |
| --- | --- | --- | --- | --- |
| צוערי הצי, קדימה! | לחיי צוערי הצי! | צוערי הצי 3 | צוערי הצי 4, צוערי הצי 5 מהווים שני חלקים בסרט צוערי הצי. 1787 |  |
בימוי: ‏סבטלנה דרוז'ינינה  שחקנים: ‏דמיטרי חראטיאן • ‏סרגיי ז'יגונוב • ‏מיכאיל ממייב • ‏מיכאיל בויארסקי • ‏אלכסנדר דומוגארוב • ‏כריסטינה אורבקאייטה
קונספסיון פאיה בלאסקס

| --- | --- |
אין תמונה חופשית
 לידה:  1905 
 פטירה:  20 במאי 1979 (בגיל 74 בערך) 
 מדינה:  ספרד, צרפת 
 מידע חסידת אומות העולם
 פרסים והוקרה:  חסידת אומות העולם (25 במאי 2011) 
 קישורים חיצוניים
 יד ושם:  קונספסיון פאיה בלאסקס
 
קונספסיון פאיה בלאסקס (בספרדית: Concepción Faya Blásquez; ‏30 בנובמבר 1905 – 20 במאי 1979) הייתה חסידת אומות עולם ספרדית, ששיכנה בביתה שישה יהודים בזמן מלחמת העולם השנייה, ובכך תרמה להצלתם.
קורות חיים

קונספסיון נולדה ב-30 בנובמבר 1905 באנדלוסיה שבספרד. ב-1926 עברה לגור בפמיירס(אנ'), שבגבול הצרפתי-ספרדי יחד עם בעלה, כיוון שהיה דרוש בצרפת כוח עבודה זר בעקבות מלחמת העולם הראשונה. קונספסיון מצאה עבודה במפעל בגדים ולבני הזוג נולדו ארבעה ילדים. במהלך מלחמת האזרחים בספרד, המשפחה שבה לספרד. בעלה הצטרף לצבא הרפובליקני הספרדי ונהרג במלחמה. קונספסיון האלמנה החליטה לחזור עם ילדיה לפמיירס.
פעילות בתקופת השואה להצלת יהודים

כאשר החלה מלחמת העולם השנייה בצרפת, קונספסיון וילדיה נכלאו במחנה הריכוז ריווזאלט שבצרפת, בדומה לאזרחים ספרדים נוספים. הם נשארו שם עד לנובמבר 1942, אז הועברו למחנה המעצר גירס בדרום צרפת. במחנה המעצר הכירה קונספסיון את אליס מזרחי ואת שני ילדיה ,ז'אק וג'יזל. בני המשפחה הגיעו מפריז לאחר שבעלה של אליס נעצר בביתם בשנת 1942 על ידי אנשי ממשלת וישי ונשלח מזרחה, ולא שב. בעקבות מעצרו אליס החליטה לברוח עם שני ילדיה, ולשנות את שם משפחתם למורנו, שם נעוריה, על מנת לנסות למנוע את גירושם לאושוויץ. הם נתפסו בניסיון בריחתם ונשלחו למחנה המעצר גירס. בין אליס וקונספסיון התפתחה חברות במהרה.
קונפסיון וילדיה שוחררו ב-26 במאי 1943 ממחנה המעצר ושבו לפמיירס. גם אליס וילדיה, הודות לדודתה, שוחררו מהמחנה זמן קצר לאחר מכן. אליס ידעה שאין לה ולילדיה מקום בטוח להגיע אליו ולכן החליטה לכתוב לקונספסיון ולבקש את עזרתה. קונספסיון מייד הסכימה לארח את אליס וילדיה בדירתה הצנועה בת שני חדרי השינה שבפמירס.
בהמשך, קונספסיון נענתה לבקשתה של אליס להביא לפמיירס גם את שני אחייניה מוריס ורג'ין מורנו. קונספסיון הגיעה לפריז בעצמה והביאה את הילדים תחת זהויות בדויות לפמיירס בבטחה. במרץ 1944 לאליס נולד בנה השלישי, מישל. כך גרו בצפיפות 11 אנשים בדירתה הקטנה של קונספסיון, בהם שישה חיו תחת זהות בדויה. קונספסיון הציגה את ילדי משפחת מזרחי לשכניה כאחייניה מפריז. כולם התייצבו בכנסייה בכל יום ראשון כדי להימנע מחשדות מצד השכנים. משפחת מזרחי נשארה יחד עם קונספסיון עד לסיום המלחמה. קונספסיון עבדה במספר עבודות על מנת להשיג כסף כדי להאכיל את כל בני הבית.
במהלך כל תקופת שהותה של משפחת מזרחי בביתה של קונספסיון, היא מעולם לא היססה לעזור, למרות הסכנה הגדולה שנשקפה במעשה זה לקונספסיון ולארבעת ילדיה.
מוריס ורג'ין העידו כי "קונספסיון הייתה אישה שקטה, מדהימה ואמיצה, לה אנו חבים את חיינו."
הכרה והנצחה

קונספסיון פאיה בלאסקס הוכרה ב-25 במאי 2011 על ידי יד ושם כחסידת אומות העולם, ושמה נחקק בקיר הכבוד בגן חסידי אומות העולם ביד ושם בירושלים. ביתה הבכורה, אנג'לה דביונה פאיה, קיבלה בשמה מדליה ותעודה המעידים על כך, בטקס שהתקיים בפריז.
הערות שוליים

1 2  Faya Conception Blasquez, באתר יד ושם (באנגלית)
1 2  יד ושם, תיק חסידי אומות העולם מס' 12123
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קונספסיון פאיה בלאסקס".
קבוע ארדש-בורוויין

קבוע ארדש-בורוויין הוא סכום המספרים ההופכיים של מספרי מרסן. הוא קרוי על שם המתמטיקאים פאול ארדש ופיטר בורוויין.
לפי הגדרתו, קבוע ארדש-בורוויין הוא:
קבוע ארדש-בורוויין ניתן להצגה גם בצורות הבאות:
כאשר  \ \sigma _{0}(n) היא פונקציית המחלקים הסופרת את מספר המחלקים של n. 
ארדש הראה ב-1948 ש- E הוא מספר אי רציונלי.
קונסרבטוריון

קונסרבטוריון הוא מוסד ללימודי מוזיקה, כולל אקדמיה למוזיקה. בישראל המשמעות המקובלת היא מסגרות חינוך בלתי פורמלי, המיועדות לילדים ובני נוער, שמקיימות את הלימודים בשעות אחר הצהריים ולעיתים משולבות במתנ"סים.
מקור המונח בישראל

מקור המונח, עם עליית יהודי גרמניה לארץ ישראל, והקמת חברת עזרה של יהודי גרמניה, שתמכה בהקמת וסיוע למוסדות חינוך בארץ. במוסדות אלו לימדו את השפה הגרמנית (עד למלחמת השפות), ותרמו לחדירת מונחים מגרמנית לתחומי החינוך וההשכלה הגבוהה. בין המונחים בתחום החינוך אפשר למנות את גן חובה (Kindergarten), את בית הספר התיכון (Mittelschule) ואת הקונסרבטוריון (Konservatorium) הוא בית הספר למוזיקה.
הקונסרבטוריון בימינו

כיום ניתן למצוא קונסרבטוריונים במגוון ערים ברחבי ישראל וביניהן: תל אביב, חיפה, ירושלים, הרצליה, כפר סבא, אשדוד, באר שבע, נתניה, ראשון לציון, פתח תקווה, רחובות, גבעתיים, חולון, חדרה, אילת, רמת גן, נתיבות ועוד. גופים אלו נחשבים לחלק בלתי נפרד מן החינוך המוזיקלי בישראל ולאחת מזרועותיהן החינוכיות-קהילתיות של הרשויות המוניציפליות. מלבד צוותי הוראה וסביבה לימודית פורייה, גופים אלו מטפחים מעטפת חינוכית מגבשת המאפשרת למוזיקאים צעירים וצעירות לפגוש בקולגות ליצירה ולקדם את היצירה הישראלית.
ראו גם

האקדמיה למוסיקה ולמחול בירושלים
הקונסרבטוריון העירוני באר שבע
הקונסרבטוריון הישראלי למוסיקה תל אביב
קונסרבטוריון קריית אונו
קונסרבטוריון רון שולמית
קונסרבטוריון דוניה ויצמן
קונסרבטוריון רובין
הקונסרבטוריון העירוני פתח תקווה
הערות שוליים

| --- | --- |
בקרת זהויות :  NLI: 987007555405105171  BNE: XX526569  BnF: cb11961421d (data)  GND: 4375589-6  HDS: 039075  LCCN: sh85031279  NKC: ph138868 
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
צפיפות שנירלמן

בתורת המספרים, צפיפות שנירלמן היא מדד לצפיפות של קבוצת מספרים בתוך קבוצת המספרים הטבעיים. זהו מדד מרכזי בתורת המספרים האדיטיבית, העוסקת בשאלות כמו השערת גולדבך, בעיית וארינג ומשפט ארבעת הריבועים, המבקשות להציג מספר כסכום של מספרים מקבוצה נתונה.
הגדרה ודוגמאות

אם  \ A\subset \mathbb {N}  קבוצה של מספרים, אפשר לסמן ב- 
 \ A(n)=\{a\in A,\,1\leq a\leq n\} את הרישא המתאימה של A. הצפיפות של A קשורה, באופן אינטואיטיבי, בקצב הגידול של הקבוצות  \ A(n). ב-1931 הציע המתמטיקאי הרוסי לב שנירלמן לבחון את מידת הצפיפות  \ \delta (A)=\inf {\frac {|A(n)|}{n}}, כלומר, המספר הגדול ביותר המקיים את התנאי  \ |A(n)|\geq \delta \cdot n לכל  \ n=1,2,.... מדד זה נקרא "צפיפות שנירלמן" של הקבוצה A.
דוגמאות. לכל קבוצה  \ 0\leq \delta (A)\leq 1. הצפיפות שווה ל-1 אם ורק אם A כוללת את כל המספרים הטבעיים (מאחד ואילך). הצפיפות של כל קבוצה סופית היא 0, אבל זוהי גם הצפיפות של קבוצות גדולות כמו קבוצת כל הריבועים או הראשוניים. לכל קבוצה שאינה כוללת את המספר 1 יש צפיפות 0. הצפיפות של הסדרה האריתמטית  \ 1+n\mathbb {N}  היא  \ {\frac {1}{n}}.
תכונות ושימושים

בניגוד למדדים אחרים, המדד של שנירלמן רגיש מאוד לערכים ההתחלתיים של A. לדוגמה, מדדים כמו  \ \liminf {\frac {|A(n)|}{n}} או  \ \limsup {\frac {|A(n)|}{n}} (ראו גבול תחתון וגבול עליון) אינם משתנים כאשר מסירים קבוצה סופית מ-A, או כאשר מוסיפים קבוצה כזו, ואף לא כאשר מזיזים את הקבוצה כולה בהפרש קבוע. צפיפות שנירלמן עשויה להשתנות בכל המקרים האלה.
למרות חסרונות תאורטיים אלה, ואולי דווקא בשלהם, הפך המדד שהציע שנירלמן לכלי מרכזי בתורת המספרים האדיטיבית. שנירלמן הצליח להראות, בעזרת שיטת הנפה, שלקבוצה  \ P+P יש צפיפות חיובית, כאשר P היא קבוצת המספרים הראשוניים (יחד עם 0 ו- 1) (הסכום  \ A+B מהווה סימון מקובל לאוסף כל הסכומים  \ a+b כאשר a ו- b הם איברים של A ו- B, בהתאמה). כתוצאה מכך הוא יכול היה להסיק שכל מספר שלם אפשר להציג כסכום של עד 300,000 ראשוניים, או פחות. התוצאה רחוקה מאוד מזו שקיווה לה גולדבך, ובכל זאת זה היה הצעד המשמעותי הראשון לפתרון השערת גולדבך, מאז הועלתה ההשערה, כמעט 200 שנה קודם לכן.
משפטים מרכזיים בתחום

כדי להוכיח תוצאה זו, חקר שנירלמן כמה תכונות כלליות של מדד הצפיפות שלו, עבור קבוצות המכילות את המספר 0. הוא הוכיח שאם A ו- B קבוצות המקיימות את התנאי  \ \delta (A)+\delta (B)\geq 1, אז הסכום  \ A+B מכיל את כל המספרים הטבעיים. בנוסף הראה שנירלמן שלכל שתי קבוצות (המכילות את 0), מתקיים  \ \delta (A+B)\geq \delta (A)+\delta (B)-\delta (A)\delta (B). אם נסמן  \ mA=A+A+\ldots +A (כל הסכומים של m ערכים מ- A), אז מהטענה האחרונה נובע ש-  \ 1-\delta (mA)\leq (1-\delta (A))^{m}, כלומר, אם A קבוצה בעלת צפיפות חיובית, אז הצפיפות של mA עולה על חצי עבור m גדול מספיק. בשילוב עם הטענה הראשונה, נובע מכאן שכל מספר טבעי ניתן להצגה כסכום של 2m איברים של A, לכל היותר. נכון שבדרך כלל החסם המתקבל הוא הערכה גרועה, ואפשר להציג כל מספר טבעי כסכום של מספר קטן יותר של איברים. ובכל זאת, זוהי ההוכחה הקלה ביותר לכך שבקבוצה בעלת צפיפות חיובית אפשר לכסות, בסופו של דבר, את כל המספרים הטבעיים (קבוצות בעלות התכונה האחרונה נקראות בתורת המספרים האדיטיבית "בסיסים").
שנירלמן ואדמונד לנדאו שיערו כבר ב-1931 שאפשר להוכיח  \ \delta (A+B)\geq \delta (A)+\delta (B) לכל שתי קבוצות שסכום צפיפויותיהן קטן מ-1 (והמכילות את 0). חוקרים רבים ניסו כוחם בפתרון השערה זו, עד ש- H.B.Mann, שלמד את תורת המספרים האדיטיבית אצל אלפרד בראוור, מצא לה הוכחה ב- 1941, ועל כך זכה בפרס קול של החברה האמריקאית למתמטיקה ב- 1946.
צפיפות שנירלמן ממשיכה להוות כלי חשוב בתורת המספרים האדיטיבית, ואף בתחומים רחבים יותר של האריתמטיקה. בין התוצאות הידועות מצוי לדוגמה משפט של ארדש ו- van der Corput, שלפיו ישנם אינסוף מספרים איזוגיים שאינם ניתנים להצגה כסכום של מספר ראשוני וריבוע; הם הראו שלקבוצת המספרים האלה יש צפיפות חיובית.
ראו גם

צפיפות (תורת המספרים)
צפיפות דיריכלה
משפטי שנירלמן
פרכים

פרכים (בגרמנית: Parchim) היא בירת מחוז לודוויגשלוסט-פרכים שבמדינת מקלנבורג-מערב פומרניה שבגרמניה. העיר היא מקום הולדתו של הפילדמרשל הלמוט פון מולטקה הזקן, שלזכרו הוקמה אנדרטה בעיר ב-1876. העיר נוסדה בשנת 1210 לערך. אחד מענפי משפחתו של הדוכס ממקלנבורג התגורר בפרכים במהלך חלק מהמאה ה-14. פרכים נעשתה לעיר תעשייתית במהלך המאה ה-16, אך פריחתה נגדעה עם פרוץ מלחמת שלושים השנים.
ערים תאומות

גרמניה נוימינסטר, גרמניה
הערות שוליים

| --- | --- |
בקרת זהויות :  NLI: 987007562585205171  GND: 4230395-3  LCCN: n86097037  MusicBrainz: 27965361-e1cd-4b66-81ed-4d6d6577d613  NKC: ge1170746  VIAF: 152529287   WorldCat (עם VIAF): 152529287
קבוע דיסוציאציה

קבוע דיסוציאציה (נקרא גם קבוע פירוק, קבוע יינון או קבוע חומציות) הוא קבוע שיווי משקל של תגובת פירוק של מולקולה או קומפלקס. אם קומפלקס AB מתפרק בחלקו למרכיביו A ו-B כי אז קבוע הדיסוציאציה של K:
 \ K={\frac {[A]*[B]}{[AB]}}
במונה מופיעים הריכוזים (ליתר דיוק : האקטיבויות) של תוצרי הפירוק במולרים ובמכנה ריכוז הקומפלקס הלא מפורק.
במקרה הכללי, כאשר הקומפלקס AxBy מתפרק לx מרכיבי A ולy מרכיבי B יהיה קבוע הדיסוציאציה
 K_{d}={\frac {[A]^{x}\times [B]^{y}}{[A_{x}B_{y}]}}
קבוע הפירוק לכל קומפלקס תלוי בטמפרטורה ובממס.
עבור חומצה חלשה HA המתפרקת במים לפרוטון H+ ולאניון A- נקרא קבוע הדיסוציאציה במים בשם קבוע החומצה.
ככל שקבוע החומצה גדול יותר החומצה נוטה יותר לשחרר פרוטונים במים כלומר מדובר בחומצה חזקה יותר.
| סוגי חומצות ובסיסים |
| --- | --- | --- |
 ערך זה הוא חלק מסדרת חומצות ובסיסים
| מושגי יסוד | חומצה • בסיס • סתירה • תגובת חומצה בסיס • מאזן חומצה ובסיס • חוזק חומצה • פונקציית חומציות • אמפוטריות • בופר • קבוע דיסוציאציה • מיצוי חומצה-בסיס • פונקציית חומציות האמט • pH • אפיניות פרוטונים • יינון עצמי של מים • טיטרציית חומצה-בסיס • פרוטונציה • דה-פרוטונציה |  |
| תאוריות | ארניוס • ברונסטד–לאורי • לואיס |  |
| סוגי חומצות | לואיס • מינרלית • אורגנית • אוקסידית • חזקה • חלשה • סופר-חומצה |  |
| סוגי בסיסים | לואיס • מספר תורם • אורגני • אוקסידי • חזק • חלש • סופרבסיס • לא נוקלאופילי |  |
| --- | --- |
בקרת זהויות :  GND: 4150225-5
קבוע גולומב-דיקמן

במתמטיקה, קבוע גולומב-דיקמן הוא קבוע מתמטי המופיע בתורת התמורות האקראיות.
יהי  a_{n} האורך של המעגל הארוך ביותר בתמורה של קבוצה בת n איברים, בממוצע על פני כל התמורות מסוג זה. קבוע גולומב-דיקמן הוא
במונחים של תורת ההסתברות,  a_{n} הוא התוחלת של אורך המעגל הארוך ביותר של תמורה של קבוצה בעלת n איברים המתפלגת בהתפלגות דיסקרטית אחידה.
ציטאלופרם

| --- | --- |

 שם IUPAC
 (RS)-1-[3-(Dimethylamino)propyl]-1-(4-fluorophenyl)-1,3-dihydroisobenzofuran-5-carbonitrile
 שמות מסחריים בישראל
 רסיטל, ציטאלופרם טבע
 נתונים כימיים
 כתיב כימי:  C20H21FN2O
 מסה מולרית:  324.163792 יחידת מסה אטומית מאוחדת 
 נתונים פרמוקוקינטיים
 זמינות ביולוגית:  80%
 מטבוליזם:  בכבד
 זמן מחצית חיים:  35 שעות
 הפרשה:  בשתן
 בטיחות
 מעמד חוקי:  תרופת מרשם
 קטגוריית סיכון בהריון:  קטגוריית סיכון C 
 דרכי מתן:  אוראלי
 מזהים
 קוד ATC:  N06AB04 
 מספר CAS:  59729-33-8
 PubChem:  2771
 ChemSpider:  2669
 
ציטאלופרם (בלועזית: citalopram), נמכרת בישראל בשמות: 'ציפרמיל' 'רסיטל' ו'ציטאלופרם טבע' היא תרופה נוגדת דיכאון מקבוצת ה-SSRI (מעכבי ספיגה חוזרת של סרוטונין). משמשת לטיפול בדיכאון קליני, הפרעה טורדנית-כפייתית, הפרעת פאניקה, אגורפוביה וחרדה חברתית. מתן פומי.
נכללת בסל הבריאות בישראל.
התוויות לשימוש

הפרעת דיכאון כללי, הפרעה טורדנית כפייתית, הפרעת פאניקה, חרדה חברתית.
תופעות לוואי

תופעות כלליות: כאבי ראש, סחרחורות וחולשה
הפרעות במערכת העיכול: חוסר תיאבון, כאבי בטן, בחילות ועצירות, הקאות וגזים
הפרעות בתפקוד מיני: שפיכה מוקדמת, פריאפיזם ואימפוטנציה
ראו גם

אסציטלופרם
SSRI
פסיכיאטריה
פרמקולוגיה